In die koorgedeelte van WAAR WAS JY? vra sy dus ook: … waar was jy toe die liefde en lewe uit jou oë verdwyn het… toe ek jou nie kon kry? “
Angelique het, nadat sy Tradisie Masjien verlaat het, aan verskeie sang- en talentkompetisies deelgeneem, maar het vir ‘n wyle haar sangloopbaan op sy geskuif om op ma-wees en die sakewêreld te fokus. Sy is egter nie onbekend in die vermaakwêreld nie. Dié mooi blondekop was net n jaar oud toe sy haar televisiedebuut gemaak het. “Ek het in ‘n Steri-Nappi-advertensie verskyn,” vertel sy. Die baba was net té oulik vir woorde en dit was nie lank nie of sy het in nog ‘n paar televisie- en tydskrifadvertensies verskyn.
Die vrystelling van WAAR WAS JY? kon nie op ‘n beter tyd in haar lewe gebeur het nie. Die liedjie kan met die nou gestorwe Chocolate Log Bar vergelyk word. Daar is die eerste happie sjokolade wat op jou tong smelt, dan die malvalekker wat met die sjokolade meng en dan die laaste happie sjokolade. Soet-salig op die tong en op die gemoed.